joelniklaus/EU_Wikipedias huggingface dataset:
Happily Ever After

Happily Ever After on kokoelmalevy, jolle on yhdistetty The Curen albumit Seventeen Seconds ja Faith. Se julkaistiin vain Yhdysvalloissa vuonna 1981.


Kappaleet

Seventeen Seconds 
A Reflection
Play for Today
Secrets
In Your House
Three
The Final Sound
A Forest
M
At Night
Seventeen Seconds

Faith 
The Holy Hour
Primary
Other Voices
All Cats are Grey
The Funeral Party
Doubt
The Drowning Man
Faith

Kokoonpano
Robert Smith - kitara, laulu, koskettimet Faith -puoliskolla
Simon Gallup - basso
Laurence Tolhurst - rummut
Matthieu Hartley - koskettimet Seventeen Seconds -puoliskolla.

Vuoden 1981 kokoelma-albumit
The Curen albumit
Kaksikäyttötuote

Kaksikäyttötuote tarkoittaa tuotetta tai palvelua, jota voidaan käyttää sekä siviilikäytössä että mahdollisesti edistämään joukkotuhoaseiden kehitystä tai muun sotilaallisen toimintakyvyn parantamista.

Kaksikäyttötuotteiden vienti Suomesta on luvanvaraista. Vientiluvan myöntää hakemuksesta Ulkoministeriö.

Esimerkki kaksikäyttötuotteesta on taajuusmuuttaja.

Lähteet 
Ulkoasiainministeriö: Kaksikäyttötuotteiden vienti

Asetekniikka
Säveltapailu

Säveltapailu on nuotinlukutaitoa ja kuuloon pohjautuvaa musiikin omaksumista kehittämään pyrkivien pedagogisten menetelmien kokonaisuus.

Tavoite 
Säveltapailun harjoittamisen tavoitteena on parantaa nuotinlukutaitoa siten, että instrumentteja käyttämättä olisi mahdollista käsittää sävellyksen muotorakenne, tyyli ja se, miltä teos kuulostaa. Sävellys olisi ymmärrettävä ilman nuottien apua yhtä hyvin kuin nuoteista sitä seuraamallakin.

Oppiaineena säveltapailu korostaa nuotinlukuun, rytmioppiin, musiikilliseen muistiin ja sävellyksen harmonisen rakenteen ja muotojen tutkimiseen liittyviä harjoitteita. Säveltapailussa pyritään muun muassa laulamaan suoraan nuoteista, tuottamaan rytmejä ja niiden yhdistelmiä kuultavaan muotoon luetusta muodosta, sekä analysoimaan ja numeroimaan sointusarjoja ja -jaksoja. Myös sävellyksen muotoyksikköjä ja harmonisia tapahtumia pyritään analysoimaan.

Historia 
Pisimmät säveltapailuperinteet liittyvät nuotinlukuun, joka oli mukana jo Guido Arezzolaisen 1000-luvulla kehittämässä solmisaatio-opissa. Arezzolaisen menetelmään perustuen erityisesti 1800-luvulla kehitettiin erilaisia uusia menetelmiä, kuten englantilaisen John Curwenin tonic sol-fa -menetelmä ja sitä vastaava saksalainen Tonika-do. Näitä menetelmiä edustavat relatiivista eli suhteellista solmisaatiota. Niistä soveltaen kehittyi edelleen 1900-luvulla niin sanottu Kodály-menetelmä.

Lähteet 

Musiikkikoulutus
Laulu
Eurovision tanssikilpailu

Eurovision tanssikilpailu (Eurovision Dance Contest) oli kansainvälinen televisioitu tanssikilpailu, jonka ensiesitys oli 1. syyskuuta 2007 Lontoossa, Britanniassa. Ajatus ohjelmamuotoon tuli Eurovision laulukilpailusta ja ohjelmaformaatista Strictly Come Dancing (Tanssii tähtien kanssa). Kahtena ensimmäisenä vuonna ohjelman juonsivat Graham Norton ja Claudia Winkleman. Tapahtuman takana oli Euroopan yleisradiounioni EBU, jonka toimeksiannosta brittiläinen BBC toimii järjestäjänä kahtena ensimmäisenä vuotena. Yleisö osanottajamaissa äänesti puhelimitse suosikkejaan. Oman maan edustajia ei voinut äänestää. Osanottajaparit esittivät kaksi tanssinumeroa – vakiotanssin sekä vapaavalintaisen, joka heijastaa kansallista kulttuuria.

Eurovision tanssikilpailu 2007

Ensimmäisen Eurovision tanssikilpailun voitti Suomi. Sveitsi ei saanut yhtään pistettä.

Eurovision tanssikilpailu 2008

Historian toinen Eurovision tanssikilpailu järjesttiin Glasgow'ssa, Isossa-Britanniassa. Kilpailun voitti Puola.

Kolmannet Eurotanssit

Kolmannet Eurotanssit oli tarkoitus järjestää Azerbaidžanin pääkaupungissa Bakussa vuonna 2009. Niitä ei kuitenkaan järjestetty, koska monet televisioyhtiöt vetäytyivät kisoista. Kilpailua ei ole järjestetty tuon jälkeenkään.

Katso myös

Euroopan yleisradiounioni
Eurovision laulukilpailu
Lasten Eurovision laulukilpailu

Lähteet

Aiheesta muualla
YLE Pop-Uutiset
EBU Competition Profile   
ESCKaz  

Eurovision tanssikilpailu
Teepussi

Teepussi on pieni pussi, jonka sisällä on teetä ja jota käytetään teen hauduttamiseen. Se koostuu kahdesta osasta: teestä ja pussista. Haudutuksessa tee jää pussin sisään, jolloin se on helppo poistaa hauteesta ilman sotkua.

Ensimmäiset teepussit valmistettiin käsintehdystä silkistä ja ensimmäiset tähän valmistusmenetelmään perustuvat teepussi-patentit ovat peräisin vuodelta 1903. Newyorkilainen kauppias Thomas Sullivan toi teepussit markkinoille 1904 ja hän laivasi niitä ympäri maailmaa. Modernit teepussit valmistetaan paperikuidusta.

Perinteisesti teepussit ovat olleet neliön tai suorakulmion muotoisia. Viime aikoina pyöreän tai pyramidin muotoiset teepussit ovat saapuneet kauppoihin valmistajien vakuutellessa tämän parantavan haudutusprosessin laatua. Uudet mallit ovat saaneet kuitenkin kritiikkiä valmistusmateriaaleistaan, kuten nailonista, jotka eivät ole biologisesti hajoavia.

Tavallisten teepussien lisäksi myyntiin on tullut useamman eri valmistajan tyhjiä teepusseja, joihin voi itse laittaa haluamaansa irtoteetä.

Lähteet

Aiheesta muualla 

 Teebeutel 
 History of Tea Bag 

Tee
Sisäpyöräily

Sisäpyöräily eli indoorcycling on siihen suunnitellulla kuntopyörällä harrastettava kuntoilulaji. Sisäpyöräilystä käytetään usein nimitystä Spinning®, joka on Mad Dogg Athletics Inc:n rekisteröimä tavaramerkki. Konsepti on esitelty vuonna 1987 ja toimii tällä hetkellä yli 80 maassa yli 16.000 salilla. Konseptin kehittäjä on Jonathan Goldberg, joka tunnetaan alalla nimellä Johnny G. Spinningin on väitetty olevan tunnetuin tuotemerkki sekä tuotekonsepti liikuntakeskusalalla.

Sisäpyöräilytunteja ja indoorcyclingtunteja voi tarjota mikä tahansa liikuntakeskus, jolla on lajiin soveltuvat pyörät. Spinning-tunteja voivat tarjota ainoastaan lisensioidut salit sekä koulutetut ohjaajat. Spinning-koulutuksessa ja -tunneilla käytetään Star Trac V-Bike sekä Johnny G. Spinner Elite ja Spinner Pro -pyöriä. Johnny G kouluttaa spinningohjaajia ympäri maailman.

Sisäpyöräilyyn käytettävä pyörä muistuttaa tavallista kuntopyörää. Pyörässä on ainoastaan yksi pyörä, vauhtipyörä, jonka vastusta muuttamalla saadaan aikaan haluttu polkunopeus ja vastus vauhtipyörän pyörimiseen. Vastusta lisäämällä tai vähentämällä sekä polkimien pyöritysnopeutta vaihtelemalla kontrolloidaan harjoitteen rasittavuutta. Suurin osa pyöristä on suoravetoisia, eli polkimet ovat suoraan yhteydessä vauhtipyörään joko ketjun tai hihnan välityksellä. Tällöin polkimet pyörivät samaa nopeutta vauhtipyörän kanssa. On myös olemassa sisäpyöräilyssä käytettäviä pyöriä, jotka eivät ole suoravetoisia, vaan polkimet voi pysäyttää ilman, että vauhtipyörä pitää pysäyttää. Markkinoilta löytyy myös pyöriä, joilla voidaan polkea vedessä, esimerkiksi uima-altaassa. Tällöin lajin nimi on hydrospinning. X-Bike-pyörissä ohjaustanko liikkuu sivusuunnassa, jonka tarkoitus on jäljitellä maastopyörän ominaisuuksia.

Sisäpyöräily on pääsääntöisesti cardioharjoite, joko aerobinen tai anaerobinen tai molempia, riippuen tuntiprofiilista ja tavoitteista. Lihasrasitus kohdistuu hengitys- ja verenkiertoelimien lisäksi pääsääntöisesti alavartalon lihaksiin, mutta varsinkin X-Bike-tunneilla saatetaan tehdä myös ylävartaloon kohdistuvia lihaskuntoliikkeitä.

Hydrospinning 
Hydrospinning on kehittynyt spinningistä ja siinä pyöräillään vedessä.

Aiheesta muualla 

 iisee.fi
 spinning.com
 indoorcycling.com
Yle areena: hydrospinning  

Pyöräily
3 Doors Down

3 Doors Down (lyhennettynä 3DD) on vuonna 1996 Mississipin Escatawpassa perustettu yhdysvaltalainen rockmusiikkia soittava yhtye. Yhtyeen nykyisen kokoonpanon muodostavat laulaja Brad Arnold, rytmikitaristi Chris Henderson, rumpali Greg Upchurch, soolokitaristi Chet Roberts sekä bassokitaristi Justin Biltonen.

Historia
Yhtye sai julkisuutta vuonna 2000 menestyssinglellä "Kryptonite", joka sijoittui kolmen parhaan singlen joukkoon Billboard Hot 100-singlelistalla. Nopeasti suursuosion saavuttanut yhtye allekirjoitti levytyssopimuksen Universal Recordsin kanssa, ja yhtyeen debyyttialbumi The Better Life julkaistiin 8. helmikuuta 2000, ja se on myynyt Yhdysvalloissa kuusinkertaista platinaa.  12. marraskuuta 2002 julkaistu kakkosalbumi Away From The Sun oli myös menestys ja sijoittui kahdeksannelle sijalle Billboard 200-albumilistalla. Albumia seuranneen kahden vuoden kiertueen jälkeen vuonna 2005 julkaistu studioalbumi Seventeen Days sijoittui suoraan listojen kärkeen ja ylitti platinamyynnin ilmestymiskuukautensa aikana. Neljäs studioalbumi, 3 Doors Down julkaistiin 20. toukokuuta 2008, ja edeltäjänsä tapaan se ampaisi välittömästi listakärkeen. Yhtyeen viides studioalbumi, Time Of My Life, julkaistaan 19. heinäkuuta 2011.

Vuonna 2012 yhtye ilmoitti että Matt Roberts on jättänyt yhtyeen sairauden takia ja bändi on sanonut että hän pääsee takaisin yhtyeeseen, kun hän parantuu. Hänet korvaa väliaikaisesti Chet Roberts. Samalla bändi on ilmoittanut että Greatest Hits-kokoelmalevy on tulossa ja mukana on kolme uutta biisiä joista "One Light" julkaistiin singlenä.

3 Doors Down esittää vuosittain yli 300 konserttia ja on esiintynyt myös useiden festivaalitapahtumien pääesiintyjänä. Yhtye on myynyt maailmanlaajuisesti yli 16 miljoonaa albumia.

3 Doors Downin tunnetuimmat kappaleet ovat "Kryptonite", "Here Without You", "When I'm Gone", "Let Me Go", "It's not My Time" ja "When You're Young".

Jäsenet

Nykyiset
 Brad Arnold — laulu (1996-), rummut (1996-2000)
 Chris Henderson — rytmikitara (1998-)
 Greg Upchurch — rummut, taustalaulu (2005–)
 Chet Roberts — kitara, taustalaulu (2012–)
 Justin Biltonen — basso (2013–)

Entiset
 Richard Liles — rummut (2000–2002)
 Daniel Adair — rummut, taustalaulu (2002–2005)
 Matt Roberts — kitara, taustalaulu (1996–2012)
 Todd Harrell — basso (1996–2013)

Diskografia

Studioalbumit 
The Better Life (2000)
Away From The Sun (2002) 
Seventeen Days (2005) 
3 Doors Down  (2008)
Time of My Life (2011)
Us and the Night (2016)

Lähteet

Aiheesta muualla

 Virallinen kotisivusto
 
 Kitaristi Chris Hendersonin haastattelu 
 3 Doors Downin haastattelu 

Yhdysvaltalaiset rockyhtyeet
Advanced Packaging Tool

Advanced Packaging Tool eli APT on ohjelmistopakettien asennukseen ja hallintaan käytetty apuohjelma Debian GNU/Linux -jakelulle ja sen johdannaisille. Se ei ole varsinainen pakettienhallintaohjelmisto, vaan se toimii käyttöjärjestelmän varsinaisen paketinhallintajärjestelmän päällä paketteja asennettaessa, päivitettäessä ja poistettaessa. Se kehitettiin alun pitäen Debian-projektin dpkg-järjestelmän (.deb-paketit) päälle, ja sitä käytetään myös Debianin johdannaisissa (muun muassa Ubuntussa). APT on vapaa ohjelmisto.

APT:n ansiosta varsinaisen asennusohjelman ei tarvitse huolehtia pakettien hakemisesta. Ohjelmaa asennettaessa APT hakee vaaditut paketit ja asentaa ne oikeassa järjestyksessä. Ilman APT:ta pakettien hakeminen ja järjestäminen olisi käyttäjän vastuulla ja mahdollisesti hyvinkin monimutkaista. APT voi hakea paketteja joko verkosta, esimerkiksi normaaleista FTP-palvelimista, tai CD-ROM- tai DVD-levyiltä. Käyttäjä voi määritellä myös useita vaihtoehtoisia hakupaikkoja, esimerkiksi useita läheisiä toisiopalvelimia (joita tulisi käyttää mieluummin kuin varsinaista pääpalvelinta).

Pääasiassa ohjelmaa käytetään kahden komentorivikomennon, apt-get ja apt-cache, avulla. Apuohjelmaa voidaan käyttää myös graafisten käyttöliittymien kautta, joita ovat esimerkiksi Synaptic sekä Adept Package Manager.

Version 1.8 jälkeen ohjelmaan on lisätty satisfy-komento ja se käyttää libgcrypt-kirjastoa sisäänrakennettujen tiivistefunktioiden toteutusten sijaan.

Johdannaiset 

APT:n johdannaisversio (apt-rpm) toimii myös RPM-paketteja käyttävissä järjestelmissä. Myös OS X:lle tehty vapaiden ohjelmistojen jakelu, Fink, käyttää omien ohjelmiensa ohella APT:ta.

Lähteet

Aiheesta muualla 
Wikikirjasto: Ubuntu tutuksi: Ohjelmien asentaminen komentoriviltä
apt:n käyttöohje 
 wiki.debian.org/Teams/Apt

Linux-ohjelmat
Vapaat ohjelmistot
Debian
Paketinhallintajärjestelmät
Anker Jørgensen

Anker Henrik Jørgensen (13. heinäkuuta 1922 Kööpenhamina – 20. maaliskuuta 2016 Kööpenhamina) oli tanskalainen poliitikko, joka toimi Tanskan pääministerinä kahteen otteeseen: 1972–1973 ja uudelleen 1975–1982, johtaen yhteensä viittä hallitusta. Jørgensen toimi vuonna 1978 lyhyesti myös Tanskan ulkoministerinä. Hän edusti Sosiaalidemokraatteja.

Tanskan sosiaalidemokraattisen puolueen puheenjohtajana Jørgensen oli vuosina 1972–1987. Hänen ollessaan pääministerinä Tanska liittyi EEC:hen vuonna 1973.

Jørgensen teki 1. syyskuuta 1977 oikeisto-opposition kanssa sopimuksen kolme vuotta kestävästä hätäohjelmasta, jossa muun muassa korottettiin veroja laajasti.

Varhain orvoksi jäänyt Jørgensen nousi vaatimattomista oloista politiikan huipulle. Hän oli naimisissa Ingrid Jørgensenin (k. 1997) kanssa 49 vuotta. Heillä oli neljä lasta.

Lähteet 

Eurooppa-neuvoston puheenjohtajat
Tanskan pääministerit
Tanskan ulkoministerit
Tanskalaisten puolueiden puheenjohtajat
Vuonna 1922 syntyneet
Vuonna 2016 kuolleet
R. Venkataraman

Ramaswamy Venkataraman (4. joulukuuta 1910 – 27. tammikuuta 2009) oli intialainen poliitikko.

Venkataraman syntyi Tamil Nadun osavaltiossa. Hän opiskeli Madrasissa ja toimi jo ennen poliittista uraansa lakimiehenä vuodesta 1935. Hän osallistui Intian itsenäisyysliikkeen toimintaan ja brittiläiset siirtomaaisännät laittoivat hänet vankilaan. Vapautumisensa jlkeen hän jatkoi lakimiehenä ja osallistui maansa perustuslain kirjoittamiseen.

Venkataraman valittiin Intian kahdeksanneksi presidentiksi vuonna 1987. Häntä seurasi vuonna 1992 Shankar Dayal Sharma. Ennen presidenttiyttään Venkataraman oli toiminut lähes neljä vuotta Intian seitsemäntenä varapresidenttinä.

Lähteet 

Intian presidentit
Intian varapresidentit
Lok Sabhan jäsenet
Intian kongressipuolueen poliitikot
Vuonna 1910 syntyneet
Vuonna 2009 kuolleet
Lizzy Borden

Lizzy Borden on yhdysvaltalainen heavy metal -yhtye, joka perustettiin vuonna 1983. Yhtye on ulkoisesti paljolti glam metal-tyylinen, mutta musiikillisesti lähempänä perinteistä heavy metalia, power metalia tai speed metalia. Yhtyeen live-esiintymiset sisältävät usein shock rockille tyypillisiä elementtejä. Lizzy Borden on myös yhtyeen keulahahmon ja laulajan nimi.

Jäsenet

Nykyiset jäsenet 

 Lizzy Borden – Laulaja (1983–)
 Chris Sanders – Kitara (2007–)
 Marten Andersson – Basso (1992–)
 Joey Scott Harges – Rummut (1983–)
 Dario Lorina - Kitara (2009-)

Entiset jäsenet 

 Tony Matuzak – Kitara
 Steve Hochheiser – Basso
 Alex Nelson – Kitara (1984-1986, 1989 - 2004 )
 Gene Allen - Kitara (1983 - 1988 )
 Michael Davis - Basso ( 1983 - 1988 )
 Brian Perry - Basso ( 1989 - 1992 )
 Corey James - Kitara ( 1989 - 1996 )
 Joe Holmes – Kitara (1987–1988)
 Joe Steals – Kitara (2003/2004)

Albumit 
(1984) Give Em The Axe
(1985) Love You To Pieces
(1986) The Murderess Metal Road Show
(1986) Menace To Society
(1987) Terror Rising
(1987) Visual Lies
(1989) Master of Disguise
(1994) The Best of Lizzy Borden
(2000) Deal With The Devil
(2007) Appointment With Death
(2018) My Midnight Things

Aiheesta muualla 

Lizzy Bordenin virallinen sivu

1980-luvun yhtyeet ja sooloartistit
Heavy metal -yhtyeet
Yhdysvaltalaiset glam metal -yhtyeet
Tikkakosken lukio

Tikkakosken lukio oli Jyväskylässä Tikkakoskella sijaitseva erikoislukio, joka erikoistui ilmailuun. Lukion toiminta oli suunniteltu päättyväksi 1. elokuuta 2015 lukion toimintojen siirtyessä osaksi Jyväskylän Lyseon lukiota.

Koulun viimeinen rehtori oli Antero Hietamäki.

Koulunkäyntiin kuului tässä lukiossa yksityislentäjän teoriakurssin läpikäynti, joka oli mahdollista 20 opiskelijalle. Lukio oli ainoa, jolla oli Ilmailuhallinnon koulutuslupa tähän. Lukiolle oli otollista, että seudulla on Ilmavoimien esikunta, Patrian sotilaslentokoulutuskeskus, Keski-Suomen ilmailumuseo ja Jyväskylän lentoasema. 

Jyväskylän koulutuskuntayhtymä alkoi 2010-luvulla karsimaan lukioverkkoaan ja tämän takia Tikkakosken lukiolle annettiin mahdollisuus todistaa elinvoimaisuutensa vuoden 2015 loppuun mennessä. 13.1 - 15.1.2015 lukion opiskelijat järjestivät oppilaskunnan hallituksen johdolla suurmielenosoituksen lukion lakkauttamista vastaan valtaamalla koulun tilat. Lukio päätettiin lakkauttaa Jyväskylän Lukiokoulutus-liikelaitoksen tammikuussa 2015 tekemällä yksimielisellä päätöksellä saman vuoden elokuun lopussa.

Lähteet 

Suomen ilmailu
Lukio
Jyväskylän lukiot
Lubomír Štrougal

Lubomír Štrougal (s. 19. lokakuuta 1924 Veselí nad Lužnicí, Böömi) on entinen tšekkiläinen poliitikko. 

Štrougal joutui toisen maailmansodan aikana pakkotyöhön natsi-Saksan asetehtaisiin. Sodan jälkeen hän opiskeli lakia Prahan Kaarlen yliopistossa. Hän liittyi kommunistipuolueeseen ja toimi vuosina 1959–1961 Tšekkoslovakian maatalous- sekä vuoteen 1965 sisäministerinä. 

Prahan kevään aikana Štrougal alkuksi kieltäytyi yhteistyöstä Neuvostoliiton kanssa. Vuonna 1970 hän kuitenkin suostui presidentti Gustáv Husákin pyynnöstä maan pääministeriksi Oldřich Černíkin jälkeen. Černík oli Neuvostoliiton mielestä liian uudistushenkinen.

Štrougal oli Tšekkoslovakian pääministerinä vuodet 1970–1988. Suomessa Štrougal vieraili ainakin lokakuussa 1982. Häntä seurasi Ladislav Adamec. Samettivallankumouksen nostaessa päätään Štrougal pyrki neuvottelemaan eri poliittisten suuntausten kanssa, mutta puoluejohtaja Miloš Jakeš piti kiinni jyrkän linjan kommunismista. Tämä johti Štrougalin eroon.

Lähteet

Tšekkoslovakian pääministerit
Vuonna 1924 syntyneet
Elävät henkilöt
Tšekkoslovakian ministerit
Tšekkoslovakialaiset kommunistit
Ladislav Adamec

Ladislav Adamec (10. syyskuuta 1926 Frenštát pod Radhoštěm, Määri – 14. huhtikuuta 2007 Praha) oli tšekkoslovakialainen kommunistipoliitikko. Adamec toimi Tšekkoslovakian pääministerinä vuosina 1988–1989 Lubomír Štrougalin jätettyä viran. Hän oli maassaan kommunismin kauden viimeinen pääministeri. 

Adamec nousi Tšekkoslovakian johtavien poliitikkojen joukkoon vasta maaliskuussa 1987 päästyään kommunistipuolueen puheenjohtajistoon. Hänestä tuli maan pääministeri samettivallankumouksen aattona lokakuussa 1988, kun Štrougal erosi puolueen linjaerimielisyyksien takia. Erityisesti puoluejohtaja Miloš Jakeš oli jarruttamassa Štrougalin ja muiden uudistusmielisten hankkeita. Marraskuussa 1989 mielenosoitukset yltyivät, ja kommunistipuoluetta vaadittiin lupumaan yksinvallastaan. Adamec suostui keskusteluihin opposition kanssa, ja joulukuussa 1989 kommunistivalta päättyi vapaisiin vaaleihin. Tämän jälkeen 1990 Adamec otti hoitaakseen Tšekkoslovakian kommunistisen puolueen pääsihteerin tehtävän.

Lähteet

Tšekkoslovakian pääministerit
Vuonna 1926 syntyneet
Vuonna 2007 kuolleet
Abominations of Desolation

Abominations of Desolation on yhdysvaltalaisen death metal -yhtye Morbid Angelin julkaisema albumi. Sen oli tarkoitus olla yhtyeen ensimmäinen vuonna 1986, mutta se ei ollut tyytyväinen siihen. He julkaisivat debyyttinsä 1989. Abominations of Desolation puolestaan julkaistiin vasta 1991 ikään kuin "kokoelmana". Levyltä löytyy kaksi kappaletta debyytiltä Altars of Madness, Chapel of Ghouls ja Lord of All fevers.

Kokoonpano
Kokoonpano levyllä on hieman epäselvää. Ilmoitettu on kaksi erilaista kokoonpanoa:

Ensimmäinen kokoonpano
Mike Browning - laulu, rummut
Trey Azagthoth - kitarat, koskettimet
Sterling von Scarborough - basso

Toinen kokoonpano
Mike Browning - laulu, rummut
Trey Azagthoth - kitarat, koskettimet
Richard Brunelle - kitarat
John Ortega - basso

Kappalelista

 The Invocation / Chapel of Ghouls - 07:11	
 Unholy Blasphemies - 04:00	
 Angel of Disease - 05:36	
 Azagthoth - 05:49
 The Gate / Lord of All Fevers - 05:55	
 Hell Spawn - 02:32	
 Abominations - 04:19	
 Demon Seed - 02:12	
 Welcome to Hell - 04:57

Vuoden 1991 albumit
Morbid Angelin albumit
Laura Roca

Laura Roca Montalá (s. 8. tammikuuta 1980 Terrassa) on espanjalainen uimari, joka edusti kotimaataan kesäolympialaisissa 2000. Siellä hän karsiutui alkuerissä kaikista kolmesta lajistaan; 200 metrin vapaauinnista, 4 × 200 metrin vapaauintiviestistä sekä 4 × 100 sekauintiviestistä.

Roca voitti EM-hopeaa pitkällä radalla 4 × 200 vapaauintiviestissä Berliinissä 2002, yhdessä Melissa Caballeron, Tatiana Rouban sekä Erika Villaécijan kanssa.

Lähteet 
El Mundo - kesäolympialaiset 2004 Luettu 26.4.2007 

Espanjalaiset uimarit
Sojuz TM-24

Sojuz TM-24 oli Venäjän avaruusjärjestön miehitetty avaruuslento Mir-avaruusasemalle, joka vei sinne sen 27. miehistön. Se oli Sojuz-ohjelman 100. lento. Sen nimi on Фрегат, Pikku fregatti. Laukaisu tapahtui 17. elokuuta 1996 Baikonurin kosmodromilta. Paluu tapahtui 2. maaliskuuta 1997. Lennon kesto oli 196 vuorokautta.

Miehistö

Laukaisu
 Valeri Korzun, päällikkö
 Aleksandr Kaleri, lentoinsinööri
 Claudie Haigneré ESAn ranskalainen spationautti

Paluu
 Valeri Korzun, päällikkö
 Aleksandr Kaleri, lentoinsinööri
 Reinhold Ewald, ESAn saksalainen astronautti

Lähteet

Aiheesta muualla 
 space.kursknet.ru (englisch)
 spacefacts.de

Sojuz-ohjelma
Miehitetyt avaruuslennot
1996
Vuoden 1997 avaruustoiminta
Sojuz TM-23

Sojuz TM-23 oli Venäjän avaruusjärjestön miehitetty avaruuslento Mir-avaruusasemalle, joka vei sinne sen 28. miehistön 21. helmikuuta 1996. Se oli Sojuz-ohjelman 99. lento ja sen nimi oli Skif (Скиф). Se palasi maahan 2. syyskuuta 1996 193 vuorokautisen lennon jälkeen.

Miehistö

Laukaisu
 Juri Onufrijenko, päällikkö
 Juri Usatšov, lentoinsinööri

Paluu
 Juri Onufrijenko, päällikkö
 Juri Usatšov, lentoinsinööri
 Claudie Haigneré, ESAn ranskalainen astronautti

Lähteet

Aiheesta muualla 
 space.kursknet.ru (englisch)
 spacefacts.de

Sojuz-ohjelma
Miehitetyt avaruuslennot
1996
Covenant (Morbid Angelin albumi)

Covenant on Morbid Angel -yhtyeen studialbumi, joka julkaistiin vuonna 1993 Earache Recordsin kautta. Kappaleista Rapture ja God of Emptiness on tehty musiikkivideot.

Kappaleet
 
 
 
 
 
 
 
 
 
 
I: The Accuser
II: The Tempter

Vuoden 1993 albumit
Morbid Angelin albumit
Flemming Rasmussenin tuottamat albumit
Ville Aaltonen

Ville Aaltonen (s. 17. toukokuuta 1979 Pori) on suomalainen jääpalloilija. Aaltonen edustaa Bandyliigassa pelaavaa Porin Narukerää.

Seurajoukkueura

Aaltonen edusti kasvattajaseuraansa Narukerää vuoteen 2001, jossa hän voitti keväällä 1998 Bandyliigassa hopeaa ja seuraavana keväänä 1999 mestaruuden. 

Sen jälkeen Aaltonen pelannut Ruotsin Ljusdalissa ja Bollnäsissä. 

Syksyllä 2006 hänet valittiin seurajoukkueiden Jääpallon maailmancupin parhaaksi pelaajaksi. 

Kauden 2007–2008 Aaltonen pelasi Venäjän pääsarjassa Krasnogorskin Zorkin joukkueessa ja saavutti hopeaa. Samaan joukkueessa pelasi myös toinen suomalainen Sami Laakkonen. 

Vuosina 2009 ja 2010 Aaltonen valittiin vuoden jääpalloilijaksi Suomessa.

Vuoden 2017 alussa Ville Aaltonen solmi Bollnäsin kannsa elinikäisen sopimuksen, joka tarkoittaa käytännössä valmennustehtäviin osallistumista uran jälkeen. 

Aaltonen palasi Narukerään kaudeksi 2020-21.

Maajoukkueura

Aaltonen on edustanut 16 kertaa MM-kilpailuissa vuosina 2004–2019. Vuoden 2019 MM-kisojen jälkeen Ville Aaltonen on pelannut 162 A-, 5 N-, 7 P-maaottelua. Vuonna 2004 Aaltonen oli mukana maailmanmestaruuden voittaneessa Suomen joukkueessa. 

Hän toimii myös Suomen maajoukkueen kapteenina, jonka tehtävän Aaltonen peri Samuli Niskaselta.

Yksityiselämä

Aaltosen pikkuveli Jussi pelaa jääpalloa Ruotsin Elitserienin IFK Motalassa. Aaltosella on vaimo, yksi tytär ja kaksi poikaa.

Saavutukset
Seurajoukkueissa
 Suomen mestaruus 1999 (Narukerä)
 SM-pronssi: 1998, 2021, 2022 (Narukerä)
 Venäjän mestaruushopeaa 2008 Krasnogorskin Zorkin riveissä
 3 Ruotsin mestaruushopeaa 2010, 2011 ja 2017 Bollnäsin riveissä
 Maailmancupin voittoa: 2019 Bollnäsin riveissä

Maajoukkueessa
 1 maailmanmestaruuden vuonna 2004
 2 maailmanmestaruushopeaa vuosina 2011 ja 2016
 9 maailmanmestaruuspronssia vuosina 2001, 2006, 2007, 2008, 2009, 2011 ja 2017, 2018 ja 2019
 pelannut 16 MM-kisat.

Henkilökohtaisesti
 2 kertaa vuoden jääpalloilija: 2009 ja 2010
 Seurajoukkueiden maailmancupin paras pelaaja 2006
 Bandyliigan All Stars: 2020-2021

Lähteet 
Internet Bandy Database

Viitteet 

Suomalaiset jääpalloilijat
Ruotsinsuomalaiset henkilöt
Vuonna 1979 syntyneet
Elävät henkilöt
Formulas Fatal to the Flesh

Formulas Fatal to the Flesh on Morbid Angel -yhtyeen viides studioalbumi. Se julkaistiin vuonna 1998. Se on ensimmäinen Morbid Angel -albumi, jolla laulaa ja soittaa bassoa Steve Tucker David Vincentin sijaan.

Kappaleet

Lähteet

Aiheesta muualla
 

Vuoden 1998 albumit
Morbid Angelin albumit
New Found Glory

New Found Glory (ennen A New Found Glory) on amerikkalainen pop-punkyhtye, joka perustettiin vuonna 1997 Coral Springsissä, Floridassa, ja sen jäsenet asuvat nykyään Kaliforniassa.

Diskografia

Albumit 

 Not Without a Fight (2009)
 Radiosurgery (2011)
 Resurrection (2014)
 Makes Me Sick (2017)

EP:t

DVD:t

Aiheesta muualla
 New Found Gloryn virallinen kotisivusto
 
 New Found Glory Geffen Recordsin sivustolla
 artikkeli New Found Glorystä
 New Found Gloryn sivu MTV:llä
 Nothing Gold Can Stay - New Found Gloryn fanisivusto

Yhdysvaltalaiset punkyhtyeet
Ragnar Lodbrok

Ragnar Lodbrok (”Karvahousu”) oli legendaarinen Tanskan kuninkaan Hårekin jaarli, jonka väitetään osallistuneen muun muassa viikinkien tekemään Pariisin ryöstämiseen vuonna 845. Hänen sanotaan kuolleen vuonna 865. Ragnarin kolme poikaa, Ubbe, Halfdan ja Ivar Luuton johtivat suurta pakana-armeijaa, joka valloitti Englannin länsiosat 800-luvun loppupuolella.

Ragnar Lodbrokin historiallisuudesta ei ole varmuutta. Hänet yhdistetään lukuisiin historiallisiin tapahtumiin, mutta häneen on yhdistetty lukuisia eri hahmoja. Hänestä ei ole olemassa primäärilähteitä. Myöhempi perimätieto on jostain syystä esittänyt Lodbrokin Ruotsin ja Tanskan tarukuninkaana. Tarun mukaan Northumbrian kuningas Ælla murhasi hänet heittämällä tämän käärmekuoppaan voitettuaan hänen armeijansa. 

Johannes Messeniuksen fiktiivisessä Suomen Kronikassa Ragnarin kerrotaan vuonna 818 kärsineen tappion Suomen kuninkaan Matulin tukemia bjarmeja vastaan.  

Ragnar Lodbrok esiintyy päähenkilönä televisiosarjassa Viikingit. Häntä esittää näyttelijä Travis Fimmel.

Lähteet 

Tanskalaiset henkilöt
Viikingit
Viikinkiaika
Seulonnan keskeiset artikkelit
Hatayn maakunta

Hatayn maakunta on yksi Turkin 81 maakunnasta. Se sijaitsee Välimeren rannikolla ja sillä on maaraja Syyrian kanssa. Maakunnan pinta-ala on  5 524 km² ja vuonna 2014 sen väkiluku oli 1 519 836. Hatayn pääkaupunki on Antakya.

Piirikunnat 

Hatayn maakunta jakautuu 15 piirikuntaan seuraavasti (väkilukuarvio 31.12.2014):
 Altınözü (61 341 as.)
 Antakya (354 768 as.)
 Arsuz (81 001 as.)
 Belen (30 577 as.)
 Defne (137 398 as.)
 Dörtyol (117 053 as.)
 Erzin (41 233 as.)
 Hassa (54 146 as.)
 İskenderun (244 970 as.)
 Kırıkhan (107 994 as.)
 Kumlu (13 345 as.)
 Payas (39 857 as.)
 Reyhanlı (89 980 as.)
 Samandağ (118 373 as.)
 Yayladağı (27 800 as.)

Lähteet

Aiheesta muualla 

Kuvia Hatayn pääkaupungista

Turkin maakunnat
Nuoret Kotkat

Nuorten Kotkien Keskusliitto – Unga Örnars Centralförbund NKK ry, lyhyesti Nuoret Kotkat on sosiaalidemokraattinen varhaisnuorisojärjestö, joka perustettiin Ruotsin esimerkkiä seuraten vuonna 1943. Järjestö toimii edelleen aktiivisesti ja yhteistyössä Suomen Sosialidemokraattisen Puolueen kanssa. Nuorten Kotkien nykyään eräs tärkeimpiä toimintamuotoja on perehtyä lapsen oikeuksiin maailmassa ja pyrkiä työskentelemään lapsityövoiman vähentämiseen tähtäävästi.

Liike levisi Pohjoismaihin Itävallasta. Monet mallit – univormu, järjestörakenne ja suoritusmerkit – lainattiin partiojärjestöstä. Alkuperäinen nimi Rote Falken (suom. Punaiset Haukat) saatiin Maksim Gorkin kirjoituksista, joissa hän kuvailee nuorten haukkojen kasvua. Suomen järjestön virallisessa historiikissa kerrotaan, että haukkaa pidettiin pohjoismaisessa maatalousyhteiskuntarakenteessa vihattuna kanavarkaana, siksi nimi vaihdettiin kotkaksi: symboliikka pätee yhtä lailla.

Järjestön ensimmäinen näyttävä esiintyminen oli sotasyyllisyysoikeudenkäynnin yhteydessä, kun Nuoret Kotkat ja Suomen Partiolaiset yhdessä hoitivat syytettyjen puolustuksen toimiston konekirjoitus- ja monistustehtäviä tehokkaalla tavalla toimittaja-kansanedustaja Yrjö Kilpeläisen tiukalla johdolla. Näin saatiin tiedotusvälineille tarkat ajantasaiset ja oikeat tiedot oikeudenkäynnin edistymisestä, koska virallinen tiedotus laahasi päiväkausia perässä muun muassa käännösvaikeuksien takia. 

Oikeudenkäynnin jälkeen järjestön suosio alkoi kasvaa. 1960-luvun pohjoismaiset nuorisoleirit muun muassa Larvikissa Norjassa keräsivät osanottajia jopa Pohjoismaiden ulkopuoleltakin. Näiden leirien silloin vielä harvinaisia hihamerkkejä löytyy monenkin järjestöveteraanin hiihtopuseroista nykyäänkin.

Talous

Rahoitus

Lähteet 
 Nuoret Kotkat, internetsivusto
 Soini, Yrjö: Kuin Pietari hiilivalkealla: Sotasyyllisyysasian vaiheet 1944 - 1948.

Viitteet 

Suomen Sosialidemokraattinen Puolue
Suomalaisten puolueiden nuorisojärjestöt
Hanomag

Hannoversche Maschinenbau AG Hanomag oli vuonna 1835 perustettu saksalainen yhtiö, joka valmisti höyrykoneita, vetureita, työkoneita ja autoja. Yhtiön perusti Georg Egestorff, alun perin nimellä Eisen-Giesserey und Maschinenfabrik Georg Egestorff. Toisen maailmansodan aikana yhtiön autotehdas valmisti kuljetuskalustoa sotilaskäyttöön. 

Hanomagin kuorma-autotuotanto myytiin vuonna 1971 kokonaan Daimler-Benz-yhtiölle, joka valmisti Hanomag-Henschel-merkkisiä kuorma-autoja vuoteen 1974 asti. Tämän jälkeen yhtiö valmisti enää vain työkoneita. Japanilainen Komatsu osti työkonetuotannon 1980- ja 1990-lukujen taitteessa.

Aiheesta muualla 

 Komatsu Hanomag

Kirjallisuutta 
 Käyhkö, Arttu: Maanrakennuskoneita Suomessa. Alfamer / Tarusto Oy, 2015. ISBN 978-952-472-234-6

Autonvalmistajat
Kuorma-autonvalmistajat
Saksalaiset teollisuusyritykset
Keltasilmävälskäri

Keltasilmävälskäri (Ctenochaetus strigosus) on Havaijin ympäristössä elävä välskärikala, jota pidetään meriakvaarioissa.

Koko ja ulkonäkö 
Keltasilmävälskäri muuttaa väritystään kasvaessaan. Poikaset ovat aivan keltaisia, aikuisen yksilön vartalossa on kapeita ruskeita ja violetteja juovia, päässä sinisiä pilkkuja ruskealla pohjalla. Silmän ympärillä on auringonkukan keltainen rengas. Se kasvaa noin 10–15 cm pitkäksi.

Alkuperä 
Keltasilmävälskäreitä elää ainoastaan Havaijin ja Johnstonin atollin lähistöllä keskisellä Tyynellämerellä. Muualla tehdyt havainnot ovat todennäköisesti sekaannuksia lajiin Ctenochaetus truncatus.

Käyttäytyminen  
Keltasilmävälskäri voi olla aggressiivinen ruokapaikkoja puolustaessaan, lähinnä muita välskäreitä kohtaan.

Vesiolot ja ravinto 
Keltasilmävälskärit syövät kasvispitoista ruokaa, sekä akvaariossa kasvavaa levää että kasvisruokavalmisteita.

Lähteet  

Meriakvaariokalat
Välskärikalat
Luotsikatu

Luotsikatu () on katu Helsingissä, Katajanokan kaupunginosassa. Se ulottuu nykyisin Satamakadulta Vyökadulle. Aikaisemmin se jatkui länsipäässään Tove Janssonin puiston (ent. Katajanokanpuiston) läpi Kanavakadulle lähelle Uspenskin katedraalia, mutta tämä länsiosa on muutettu puistokäytäväksi. Luotsikatua reunustavat rakennukset on rakennettu pääosin 1800-luvun lopussa ja 1900-luvun alussa, ja ne edustavat jugend-tyyliä. Rakennuksien arkkitehteihin lukeutuvat muun muassa Eliel Saarinen, Herman Gesellius ja Armas Lindgren, jotka ovat suunnitelleet Luotsikatu 1:n (Tallbergin talo) ja 5:n (Eol), sekä Selim A. Lindqvist, joka on suunnitellut Luotsikatu 2:n (Aeolus).

Aiheesta muualla 

 Korttelit.fi - Luotsikatu 
 Helsinki Location Guide - Luotsikatu 

Helsingin kadut
Katajanokka
Hodgen otaksuma

Hodgen otaksuma tai Hodgen konjektuuri on eräs tärkeimmistä algebrallisen geometrian ratkaisemattomista ongelmista. Se liittyy epäsingulaarisiin kompleksisiin algebrallisiin varistoihin ja niiden alivaristoihin. Varistoa voidaan ajatella polynomien muodostaman yhtälöryhmän ratkaisuina. Karkeasti sanottuna Hodgen konjektuuri kertoo, että tietyt hyvin abstraktit Hodgen kohomologialuokat voidaan aina rakentaa alivaristoista, eli niillä on jonkinlainen geometrinen linkki.

Hodgen otaksuma on nimetty skotlantilaisen William Vallance Douglas Hodgen mukaan. Otaksuma on yksi Clay-instituutin Millennium-ongelmista, eli ongelman ratkaisijalle on luvattu miljoonan Yhdysvaltain dollarin palkinto. Hodgen konjektuuria pidetään usein Millennium-ongelmista kaikista vaikeimpana selittää maallikolle.

Hodgen otaksuman väite 

Hodgen otaksuma sanoo, että tietyt de Rhamin kohomologialuokat ovat algebrallisia, eli summia alivariston kohomologialuokkien Poincarén duaaleista.  

Olkoon

Tätä ryhmää sanotaan X:n astetta 2k oleviksi Hodgen luokkien muodostamaksi ryhmäksi. Hodgen otaksuma kuuluu:

Olkoon X projektiivinen kompleksinen monisto. Tällöin jokainen Hodgen luokka X:ssä on rationaalinen lineaarikombinaatio X:n kompleksisten alivaristojen kohomologialuokista.

Projektiivinen kompleksinen monisto on kompleksinen monisto, joka voidaan upottaa kompleksiseen projektiiviseen avaruuteen. Koska projektiivisessa avaruudessa on Fubinin–Studyn metriikka, tällainen monisto on aina Kählerin monisto. Chowin lauseen mukaan kompleksinen monisto on myös sileä projektiivinen algebrallinen monisto, eli se on homogeenisten polynomien nollakohtien kokoelma.

Homologiateoria
Ratkaisemattomat matemaattiset ongelmat
Kosmos (täsmennyssivu)

Kosmos tarkoittaa seuraavia asioita:

 kosmos, järjestäytynyt maailmankaikkeus tai muu monimutkainen tila
 Kosmos, helsinkiläinen ravintola
 Kosmos, suomalainen kirjankustantamo
 Kosmos, neuvostoliittolaisten ja venäläisten satelliittien sarja
 Kosmos, neuvostoliittolainen ja venäläinen kantorakettiperhe
 Kosmoskynä  eli kopiokynä oli aniliiniväriainetta sisältävän kopiokynän kansanomainen nimitys.
 Kosmoskynä on Suomen Tieteiskirjoittajat ry:n lehti.
 Kosmoskukat (Cosmos), asterikasvisuku
 Kosmos, suomalainen yhtye
 Cosmos: A Personal Voyage, Carl Saganin juontama televisiosarja (1980)
 Cosmos: A Spacetime Odyssey, Neil deGrasse Tysonin juontama televisiosarja (2014)
Tapio Kuosma

Tapio Kuosma on kirjoittanut sekä kaunokirjallisia teoksia että tietokirjoja. Hänellä on oikeustieteen lisensiaatin tutkinto sekä auktorisoidun kääntäjän tutkinto englannista, ranskasta ja ruotsista suomen kieleen. Tapio Kuosma on Espoon Kirjailijat ry:n ja Suomen tietokirjailijat ry:n jäsen.

Tuotanto

Tietokirjat 
 Ulkomaalaiset ja Suomi (Lakimiesliiton kustannus, 1987) (ISBN 9516403565)
 Uusi ulkomaalaislaki (Lakimiesliiton kustannus, 1991) (ISBN 9516405525)
 Ulkomaalaisen maahantulo ja maastalähtö: tutkimus ulkomaalaisvalvonnan oikeudellisesta sääntelystä Suomessa (oikeustieteellinen tutkimus) (Lakimiesliiton kustannus, 1992) (ISBN 9516406157)
 Pakolaisen oikeusasemasta Suomessa. Legal Condition of Refugees in Finland (Lakimiesliiton kustannus, 1993) (ISBN 9516406947)
 Uudistettu ulkomaalaislainsäädäntö (Lakimiesliiton kustannus, 1994) (ISBN 9516407064)
 Ulkomaalaislaki ja hallintolainkäyttö (Lakimiesliiton kustannus, 1997) (ISBN 9521400226)
 Ulkomaalainen, pakolainen, turvapaikanhakija (Lakimiesliiton kustannus, 1999) (ISBN 9521402555)
 Uusi kansalaisuuslaki (Lainvoima (Multikustannus), 2003) (ISBN 9524680327)
 Uusi ulkomaalaislaki (Lainvoima: Multikustannus, 2004) (ISBN 9524680564)
Terroristivaltion tilinpäätös (Livres "Belles-Lettres" 2010) (ISBN 9789529968343)
 Attentaatteja ja katastrofeja : vallan totuudet kritiikin puntarissa (Nordbooks 2013) (ISBN 9789526643526)
 Vakoilusta globaaliin urkintaan (Nordbooks 2015) (ISBN 9789523151260)
 Turvapaikka ja pakolaisasema (Nordbooks 2016) (ISBN 9789523152090)
 Tuntematon Mannerheim (Nordbooks 2016) (ISBN 9789523152199)
 Demokratia vaarassa : unelmat ja todellisuus (Nordbooks 2017) (ISBN 9789523152977)
 Kansainväliset vammaisoikeudet (Atrain&Nord 2018) (ISBN 9789523153622)
 Ihmiskasvoinen talousjärjestelmä tai kapina : ihmis- ja perusoikeudet edellyttävät aitoa hyvinvointivaltiota (Atrain&Nord 2021) (ISBN 9789523156036)

Kaunokirjallisuus 
 Sateenkaaren tällä puolen (rikosromaani) (2014) (Elisa Kirja, E-kirja) (ISBN 9789522827609)
 Anna kitharasi soida, Apollon! (runoja) (Mediapinta 2017) (ISBN 978952236133-2)

Aiheesta muualla 
Espoon Kirjailijat ry: Tapio Kuosma

Suomalaiset kirjailijat
Syntymävuosi puuttuu
Elävät henkilöt
Sascha Gerstner

Sascha Gerstner (s. 2. huhtikuuta 1977 Stuttgart) on saksalainen kitaristi. Hänet tunnetaan Freedom Call yhtyeen alkuperäiskitaristina ja nykyään Helloweenin kitaristina. Gerstner on soittanut Freedom Callissa vuosina 1998–2001. Vuonna 2002 hän liittyi Helloweenin riveihin paikkaamaan yhtyeen pitkäaikaista kitaristia Roland Grapowia. Gerstner käyttää Dean Guitarsin, Gibson Les Paulin ja Ibanezin kitaroita.

Lähteet

Aiheesta muualla 
http://www.saschagerstner.com/
http://www.helloween.org/

Saksalaiset metallimusiikin kitaristit
Vuonna 1977 syntyneet
Elävät henkilöt
Nyrkkeilyn maailmanmestaruuskilpailut

Nyrkkeilyn maailmanmestaruuskilpailut on amatööri- eli olympiatyylin nyrkkeilyn merkittävin arvoturnaus olympialaisten rinnalla. 

Kilpailut järjestää kansainvälinen amatöörinyrkkeilyliitto AIBA. Nykyisin maailmanmestaruuskilpailut järjestetään joka toinen vuosi. Ensimmäiset miesten MM-kilpailut järjestettiin vuonna 1974 Kuuban Havannassa ja ensimmäiset naisten kilpailut vuonna 2001 Scrantonissa, Yhdysvalloissa.

Vuonna 2003 miesten painoluokkien määrä vähennettiin kahdestatoista yhteentoista, kun alempi keskisarja (alle 71 kg) poistettiin. Vuonna 2011 painoluokkia vähennettiin jälleen yhdellä, kymmeneen, kun höyhensarja (alle 57 kg) poistettiin. Vuoden 2019 kisoihin painoluokkien määrä pudotettiin kahdeksaan. Naisten maailmanmestaruuskilpailuissa on vielä höyhensarja ja yhteensä kymmenen painoluokkaa.

MM-kilpailut

Miehet 
  1974 Havanna, Kuuba
  1978 Belgrad, Jugoslavia
  1982 München, Saksan liittotasavalta
  1986 Reno, Yhdysvallat
  1989 Moskova, Neuvostoliitto
  1991 Sydney, Australia
  1993 Tampere, Suomi
  1995 Berliini, Saksa
  1997 Budapest, Unkari
  1999 Houston, Yhdysvallat
  2001 Belfast, Pohjois-Irlanti
  2003 Bangkok, Thaimaa
  2005 Mianyang, Kiina
  2007 Chicago, Yhdysvallat
  2009 Milano, Italia
  2011 Baku, Azerbaidžan
  2013 Almaty, Kazakstan
  2015 Doha, Qatar
  2017 Hampuri, Saksa
  2019 Jekaterinburg, Venäjä
  2021 Belgrad, Serbia

Naiset 
  2001 Scranton, Yhdysvallat
  2002 Antalya, Turkki
  2005 Podolsk, Venäjä
  2006 New Delhi, Intia
  2008 Ningbo, Kiina
  2010 Bridgetown, Barbados
  2012 Qinhuangdao, Kiina
  2014 Jeju, Etelä-Korea
  2016 Astana, Kazakstan
  2018 New Delhi, Intia
  2019 Ulan-Ude, Venäjä

Suomalaismitalistit 
Suomalaisnyrkkeilijät ovat MM-kisoissa saavuttaneet kaikkiaan yhdeksän mitalia.
Hopeaa
Tarmo Uusivirta (1978, 1982)
Jyri Kjäll (1993)
Pronssia
Joni Turunen (1995, 2001)
Mira Potkonen (2016, 2019)
Hanne Mäkinen (2010)
Elina Gustafsson (2016)

Lähteet

Aiheesta muualla 
 Kansainvälinen amatöörinyrkkeilyliitto AIBA
Antipodi

Antipodi on piste, joka sijaitsee tarkalleen pallon pinnan vastakkaisella puolella.

Tähtitieteessä antipodi viittaa useimmiten taivaanpallolla olevan pisteen vastakkaispisteeseen.

Maantieteessä antipodi on piste, joka on täsmälleen maapallon toisella puolella. Koska maapallo on suurimmaksi osaksi merien peitossa, on maalla olevien pisteiden antipodi useimmiten meressä. Vaikka kuuluisan ilmaisun mukaan tarpeeksi kaivamalla suoraan alaspäin joudutaan Kiinaan (esimerkiksi termi "Kiina-ilmiö" viittaa tähän), vain tietyt alueet Etelä-Amerikan eteläkärjessä ovat Kiinan alueiden antipodeja. Euroopassa Espanja osuu täsmälleen Uuden-Seelannin pohjoissaaren kohdalle. Uuden-Seelannin eteläpuolella sijaitsevat Antipodisaaret nimettiin sen mukaan, että ne sijaitsevat melko lähellä Britteinsaarten antipodia.

Lähteet

Aiheesta muualla 
 Antipodes map

Maantieteelliset käsitteet
Keltapyrstövälskäri

Keltapyrstövälskäri (Zebrasoma xanthurum) on välskärikaloihin kuuluva kala.

Koko ja ulkonäkö 

Keltapyrstövälskäri voi kasvaa 25 cm pitkäksi. Sen vartalo on litteä ja orvokinsininen, suu välskäreille ominainen pitkähuulinen ja pyrstö kirkkaan keltainen. Pyrstön tyvessä ovat veitsimäiset ulokkeet, joita kala voi käyttää taisteluaseena heiluttamalla vartaloaan.

Nuoret yksilöt ovat hennosti vaakaraitaisia.

Alkuperä 
Keltapyrstövälskäri elää luonnossa Punaisellamerellä ja Persianlahdella.
Se elää 2–20 metrin syvyydessä merenpohjan kalliorinteillä tai koralleja kasvavilla alueilla.

Käyttäytyminen 
Keltapyrstövälskäri tarvitsee runsaasti uintitilaa, ja se voi käyttäytyä aggressiivisesti muita välskäreitä kohtaan. Jos se ehtii vallata reviirin akvaariosta, se voi hyökätä myöhemmin tulleiden kalojen kimppuun, siksi suositellaan, että keltapyrstövälskäri laitetaan akvaarioon viimeisenä kalana.

Luonnossa keltapyrstövälskärit liikkuvat uteliaina pitkin koralliriuttaa ja napostelevat jatkuvasti levää. Riutta-akvaariossa ne saattavat joskus näykkiä myös pitkälonkeroisia koralleja ja jättiläissimpukoita, varsinkin jos eivät saa tarpeeksi mieluista ruokaa.

Keltapyrstövälskärit kutevat avoveteen, sekä mäti että siitä kuoriutuneet toukat ajelehtivat planktonin seassa. Poikaset asettuvat riutalle toisen muodonmuutoksensa jälkeen. Laji on hyvin vaikea saada lisääntymään vankeudessa.

Vesiolot ja ravinto 
Keltapyrstövälskäri syö luonnossa pääravintonaan kivillä ja koralleilla kasvavaa makrolevää, mutta tulee sen joukossa nielaisseeksi myös pieniä selkärangattomia. Akvaariossakin se nyppii elävää levää, mutta sille syötetään sen lisäksi kasvispitoista ruokaa kuten kuivattua levää.  Kala tarvitsee monipuolisesti erilaisia ruoka-aineita säilyttääkseen värinsä.

Sopiva lämpötila on 24–28 °C, suolapitoisuudesta kertova ominaispaino 1.020–1.02 ja pH 8.1–8.4.

Lähteet 

Meriakvaariokalat
Välskärikalat
Clive Allen

Clive Darren Allen (s. 20. toukokuuta 1961,   Lontoo) on entinen englantilainen jalkapalloilija.

Clive Allenin isä Les Allen oli Tottenham Hotspur FC:n  ykkösdivisisionaan ja FA Cupin vuonna 1961 voittaneen joukkueen pelaaja  (FA Cupin voitto sattui tarkalleen kaksi viikkoa ennen Clive Allenin syntymää). Clive Allenin serkkuja on jalkapallomanageri Martin Allen ja Tottenham Hotspurin keskikenttäpelaaja Paul Allen.

Clive Allen aloitti uransa Queens Park Rangers FC:ssä vuonna 1978, minkä jälkeen hän pelasi useissa eri joukkueissa ja esiintyi muun muassa viidesti Englannin jalkapallomaajoukkueessa vuosina 1984–1988. Allen lopetti uransa vuonna 1995

Englantilaiset jalkapalloilijat
Vuonna 1961 syntyneet
Elävät henkilöt
Tapani Koivula

Tapani Koivula (s. 22. heinäkuuta 1946) on suomalainen ufotutkija ja -kirjailija.

Ammattiura

Koivula on koulutukseltaan arkkitehti ja teki valtaosan työurastaan Helsingin kaupungin palveluksessa. Hän jäi eläkkeelle vuonna 2011.

Ufo- ja parapsykologian tutkija

Koivula on sekä kirjoittanut itse että toimittanut ja kääntänyt ufo- ja paranormaalien ilmiöiden kirjallisuutta sekä romaaneja henkisestä kehityksestä ja ollut tekemässä tv-ohjelmia ja lehtijuttuja.  

Koivulan mukaan on riittävästi todisteita sille, että osa ufoista ja olentohavainnoista on todellisia ja että keskuudessamme käy ulkoavaruuden vieraita. Koivulan mukaan ufot viestivät kontaktihenkilöilleen huolta maapallon saastumisesta. Koivula uskoo, että osa viljapeltokuvioista ei ole ihmisen tekemiä. Lisäksi hänen mielestään ilmiöt kuten kaukokatselu, ruumiista poistumiskokemus, rajatilakokemukset ja mediumismi ovat riittävästi todistaneet, että elämä jatkuu kuoleman jälkeen.

Kirjallista tuotantoa 

 
 
 Sininen huivi, Mediapinta 2006 ISBN 952-464-429-0 
 "Kampin enkeli ja salaiset tehtävät", KustannusHD, 2013
 "Elannon portilla. Kertomus virkamiehen valaistumisesta." KustannusHD, 2014
 "Aamutähti. Unikuvia nykyhetkestä, arjesta ja universumista" KustannusHD, 2016
 (toim.): Uforaportti 11–14 (Suomen Ufotutkijat 2004–2008)
 (toim.): Uforaportti 15–16 (Suomen Ufotutkijat 2009)

Lähteet

Suomalaiset tietokirjailijat
Ufotutkijat
Vuonna 1946 syntyneet
Elävät henkilöt
Anju Bobby George

Anju Bobby George (s. 19. huhtikuuta 1977 Changanasseri, Keral) on intialainen pituushyppääjä. 

Vuonna 2002 George sijoittui pronssille Kansainyhteisön kisoissa Manchesterissa tuloksella 649, ja voitti kultaa Aasian kisoissa Busassa, missä hän oli kolmiloikassa neljäs. Seuraavana vuonna hän sijoittui Birminghamin MM-hallikisoissa seitsemänneksi, ja samana kesänä saavutti Intian ensimmäisen yleisurheilun MM-kisojen mitalin hypättyään pronssille Pariisin MM-kisoissa tuloksella 670.

2004 Ateenan olympialaisissa George hyppäsi ennätyksensä 683 ja sijoittui Marion Jonesin dopinghylkäyksen jälkeen viidenneksi. Helsingin MM-kisoissa 2005 hän sijoittui Tatjana Kotovan dopinghylkäyksen jälkeen neljänneksi tuloksella 666. Myöhemmin syksyllä Aasian mestaruuskilpailuissa hän voitti kultaa samalla tuloksella ja oli alun perin toinen IAAF:n yleisurheilufinaalissa hypättyään 675, mutta nousi voittajaksi Kotovan dopinghylkäyksen jälkeen. 2006 helmikuussa Pattayalla pidetyissä Aasian hallimestaruuskisoissa hän oli hopealla, mutta kuukautta myöhemmin Moskovan MM-hallikisoissa hän ei selviytynyt loppukilpailuun. Melbournen kansainyhteisön kisoissa hän oli kuudes tuloksella 654. Osakan MM-kilpailuissa 2007 hän oli yhdeksäs tuloksella 653.

Anju Bobby Georgen ennätys pituushypyssä on Ateenan olympialaisissa hypätty 683. Kolmiloikassa hänen ennätyksensä on 13,67. Hän on 177 senttimetriä pitkä ja painaa 62 kilogrammaa.

Lähteet
 

Intialaiset pituushyppääjät
Vuonna 1977 syntyneet
Elävät henkilöt
Salvador Sánchez

Salvador Sánchez Santiago (26. tammikuuta 1959 – 12. elokuuta 1982) oli meksikolainen höyhensarjan ammattilaisnyrkkeilijä ja höyhensarjan maailmanmestari.

Sánchez, joka ryhtyi ammattilaiseksi jo 16 vuoden iässä vuonna 1975, voitti uransa 18 ensimmäisestä ammattilaisottelusta 17 tyrmäyksellä. Vaikka hän oli ruumiinrakenteeltaan pitkä ja laiha, oli hän myös voimakas iskijä. 9. syyskuuta 1977 hän pääsi haastamaan Antonio Becerran Meksikon kääpiösarjan mestaruudesta, mutta hävisi 12-eräisen kamppailun lopulta tuomariäänin. Kyseinen tappio jäi hänen uransa ainoaksi. 

2. helmikuuta 1980 Sánchez kohtasi yhdeksän kertaa peräkkäin mestaruuttaan onnistuneesti puolustaneen kovaiskuisen Danny Lopezin WBC:n höyhensarjan mestaruusottelussa ja voitti kamppailun 13. erässä teknisellä tyrmäyksellä. Hän puolusti mestaruuttaan saman vuoden aikana Ruben Castilloa, uudelleen Lopezia teknisellä tyrmäyksellä, Patrick Fordia ja tulevaa mestaria Juan LaPortea vastaan. 

Seuraavana vuonna Sánchez voitti puolustusotteluissa Roberto Castanonin teknisellä tyrmäyksellä kymmenennessä erässä, WBC:n alemman höyhensarjan mestarin, tuolloin vielä voittamatonta ja 33:sta ottelustaan 32 tyrmäyksellä voittaneen Wilfredo Gomezin kahdeksannen erän tyrmäyksellä, ja uransa viimeiseksi jääneessä ottelussaan ja yhdeksännessä perättäisessä mestaruuden puolustuksessaan 21. kesäkuuta nuoren ja aggressiivisen ghanalaisen tulevan maailmanmestarin Azumah Nelsonin 15. erässä teknisellä tyrmäyksellä. Kolmen viikon kuluttua hän kuoli liikenneonnettomuudessa uuden Porsche-urheiluautonsa ratissa vain 23-vuotiaana.

Lähteet
Salvador Sánchez International Boxing Hall of Famen sivuilla
Ammattilaisottelut Boxrec-tietokannassa

Meksikolaiset nyrkkeilijät
Liikenneonnettomuudessa kuolleet
Vuonna 1959 syntyneet
Vuonna 1982 kuolleet
Wacław Sierpiński

Wacław Sierpiński (14. maaliskuuta 1882 Varsova – 21. lokakuuta 1969 Varsova) oli puolalainen matemaatikko. Hänet tunnetaan erityisesti lukuteorian, funktioteorian ja topologian kehitykseen liittyvästä työstään. Sierpiński julkaisi uransa aikana yli 700 artikkelia ja 50 kirjaa.

Sierpiński mukaan on nimetty kolme tunnettua fraktaalia (Sierpińskin kolmio, Sierpińskin matto ja Sierpińskin käyrä). Myös Sierpinskin luvut ja Sierpinskin epäyhtälö on nimetty hänen mukaansa.

Koulutus 

Sierpiński aloitti yliopisto-opintonsa Varsovan yliopistossa vuonna 1899 ja valmistui neljä vuotta myöhemmin. Vuonna 1903 hänen ollessaan yhä opiskelija, Varsovan yliopiston Matematiikan ja fysiikan laitos palkitsi Sierpińskin parhaasta lukuteoriaan liittyvästä esseestä. Hän ei kuitenkaan ollut halukas julkaisemaan työtään venäjänkielisenä, ja se julkaistiin vasta vuonna 1907 Samuel Dicksteinin lehdessä The Works of Mathematics and Physics.

Valmistuttuaan vuonna 1904 Sierpiński työskenteli matematiikan ja fysiikan opettajana Varsovassa. Koulun mentyä lakkoon Sierpiński päätti siirtyä Krakovaan suorittaakseen tohtorintutkinnon. Sierpiński oli Stanisław Zaremban oppilaana Jagellon yliopistossa, jossa hän opiskeli myös astronomiaa ja filosofiaa. Sierpiński sai tohtorin arvonsa vuonna 1908 ja hänet nimitettiin Lwówin yliopistoon (nyk. Lvivissä Ukrainassa).

Puolalaiset matemaatikot
Ranskan tiedeakatemian jäsenet
Vuonna 1882 syntyneet
Vuonna 1969 kuolleet